नई दिल्ली। दिल्ली के इंदिरा गांधी स्टेडियम में चल रहे कांग्रेस के महाधिवेशन में पार्टी अध्यक्ष राहुल गांधी ने जहां केंद्र की नरेंद्र मोदी सरकार और भाजपा पर हमला बोला, वहीं पार्टी ने 2019 के लोकसभा चुनाव में जीत के लिए गठबंधन के संकेत भी दे दिए हैं। अधिवेशन में कांग्रेस ने कहा कि 2019 के लोकसभा चुनावों में भाजपा-आरएसएस को हराने के लिए वह सभी समान विचारधारा वाली पार्टियों के साथ सहयोग के लिए व्यावहारिक दृष्टिकोण अपनाएगी।